32006R0908
L 168/11
JURNALUL OFÍCIAL AL UNIUNII EUROPENE
REGULAMENTUL (CE) NR. 908/2006 AL COMISIEI
din 20 iunie 2006
de stabilire a listei piețelor reprezentative pentru sectorul cărnii de porc în Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (1), în special articolul 4 alineatul (6),
întrucât:
(1)
Regulamentul (CEE) nr. 2123/89 al Comisiei din 14 iulie 1989 de instituire a listei cu piețele reprezentative pentru carnea de porc din Comunitate (2) a fost modificat în mai multe rânduri (3) în mod substanțial. Este necesar, din nevoia de claritate și raționalizare, să se procedeze la codificarea regulamentului respectiv.
(2)
Regulamentul (CEE) nr. 2759/75 prevede stabilirea prețului pe piața comunitară al porcilor sacrificați, în funcție de prețurile înregistrate pe piețele reprezentative.
(3)
Pentru a permite aplicarea articolului 4 alineatul (2) din acest regulament, trebuie întocmită o listă a piețelor reprezentative. Pentru stabilirea prețurilor porcilor sacrificați, este necesar să se rețină atât cotațiile obținute direct de pe piețe sau de la abatoare, cât și cotațiile stabilite la centrele de cotație și al căror întreg formează o piață reprezentativă pentru fiecare stat membru.
(4)
Măsurile prevăzute în prezentul regulament sunt conforme cu avizul Comitetului de gestionare a cărnii de porc,
ADOPTĂ PREZENTUL REGULAMENT:
Articolul 1
Piețele reprezentative în sensul articolului 4 alineatul (2) din Regulamentul (CEE) nr. 2759/75 sunt piețele menționate în anexa I la prezentul regulament.
Articolul 2
Regulamentul (CEE) nr. 2123/89 se abrogă.
Trimiterile la regulamentul abrogat se interpretează ca trimiteri la prezentul regulament și se citesc în conformitate cu tabelul de corespondență din anexa III.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 iunie 2006.